י"ט באלול, תש"פ

8 בספטמבר, 2020

לכבוד

רשויות המחקר באוניברסיטאות

שלום רב,

הנדון: הגשת בקשות למענקי מחקר לשנת תשפ"ב – 2021/2022

הנהלת הקרן הלאומית למדע שמחה להודיע על פתיחת מחזור המענקים לשנת תשפ"ב.

1. **אנו מבקשים להזכיר את אופן ההרשמה וההגשה :**

ההגשה תהיה אך ורק באמצעות מערכת ISF online . לשם כך על החוקרים שטרם בצעו זאת, לבצע אימות פרטים ולבחור סיסמא. **אימות הפרטים אינו מהווה הרשמה להגשת בקשה!**

* 1. המועד האחרון להרשמה:

על מנת למנוע אי הבנות אנו מבקשים כי תיידעו את החוקרים ותדגישו בפניהם כי דרושות שתי פעולות להרשמה: פתיחת חשבון משתמש במערכת הקרן והגשת טופס הרשמה לבקשה (שבסיומה מתקבל מספר הבקשה). בשנים האחרונות, לצערנו, הדבר אינו ברור לכולם ואנו נאלצים לא אחת לדחות בקשות של חוקרים לבצע הרשמה לאחר המועד בגלל חוסר הבנה.

* 1. המועד האחרון להגשת בקשות לקרן מתייחס למועד שבו הושלמה ההגשה במלואה ובכלל זה, אישור רשות המחקר. לא יתקבלו בקשות שלא אושרו ע"י הרשות עד למועד ההגשה האחרון.
	2. על כל רשות לקבוע מועד הגשה (פנימי) לאישור הרשות, עבור כל תכנית, על פי יכולתה לסיים את בדיקת כל הבקשות של חוקרי המוסד ואישורן, לפני המועד האחרון להגשה לקרן. המועד כולל תאריך ושעה.

עדכון המועדים מתבצע בעולם הרשויות במערכת ISFonline בכפוף להרשאות. רשות שטרם הסדירה את ההרשאות לרכיב זה, מתבקשת לפנות להסדרת הרשאה מתאימה (webmaster@isf.org.il).

מועדי ההגשה לרשות יופיעו על גבי טפסי ההגשה המקוונים אותם ממלאים החוקרים ובמסך מידע על הגשת בקשות בחשבונו האישי של החוקר ובעולם רשויות המחקר.
 לאחר תום מועד ההגשה לרשות, הטופס לא יחסם אך תופיע לחוקרים הודעה שהדד-ליין להגשה לרשות עבר. במקרה כזה עליהם ליצור קשר עם רשות המחקר.

**במידה ורשות לא תעדכן את מועד ההגשה אליה, המועד שיוצג יהיה מועד ההגשה אל הקרן.**

* 1. מועדי ההרשמה והגשה נקבעו לשעה 13:00 בצהריים.
1. **מועדי ההגשה**

|  |  |  |
| --- | --- | --- |
| **המסלול** | **מועד אחרון להרשמה** | **מועד אחרון לההגשה לקרן** |
| מענקי מחקר אישיים | 25/10/2020 | 8/11/2020 |
| סדנאות מחקר | 22/11/2020 | 6/12/2020 |
| ציוד סגל חדש  | 22/11/2020 | 6/12/2020 |
| רופא חוקר | 22/11/2020 | 6/12/2020 |
| ציוד "אמצע הדרך" | 22/11/2020 | 6/12/2020 |

עבור התכניות הנוספות שמועד הגשתן טרם נקבע יישלחו הודעות נפרדות עם פתיחת ההגשות לכל תכנית.

1. **נוהלי הגשה**
	1. **הרשמה**
		1. הכניסה אל טופס ההרשמה תהיה באמצעות מערכת ISF online. ניתן להגיע לעמוד הכניסה מאתר הבית של הקרן באמצעות לחיצה על כניסת משתמשים או בכתובת <https://login.isf.org.il>.
		2. בתום תהליך ההרשמה יישלח לחוקר מספר בקשה (אותו יש לציין על גבי כל הקבצים המצורפים לבקשה וכן בכל פניה לקרן בנוגע לבקשה זו). הודעה על כל הרשמה תישלח לדוא"ל של רשות המחקר שהופיעה בהרשמה.
		3. כאשר לבקשה שותפים חוקרים נוספים, חשוב להצטייד מראש במספר ת.ז. שלהם (9 ספרות), על מנת שהמערכת תזהה אותם. לפיכך, חשוב לעדכן אותנו בנוגע לחוקרים חדשים המצטרפים למוסד.
		4. ניתן להוסיף חוקרים חדשים או חוקרים שאינם מזוהים ע"י המערכת המקוונת באחד משני האופנים:
			1. פניה לרשות המחקר על מנת שתוסיפם למערכת לאחר בדיקת זכאותם להגיש (דרך המודול– רשימת חוקרים למוסד).
			2. כניסה לאתר הקרן, לחיצה על כניסת משתמשים ולחיצה על קובית כניסת חוקרים על "הצטרפות למאגר החוקרים". בלחיצה על אפשרות זו, יפתח לחוקר/ת חלון למילוי פרטיו/ה ואפשרות להעביר טופס זה לאישור רשות המחקר.

**החוקרים לא יתווספו אוטומטית למאגר, אלא רק לאחר קבלת אישור רשות המחקר ואישור הקרן.**

* + 1. יש לוודא כי כל חוקר חדש, גם אם אינו מגיש הבקשה בפועל, נדרש לפתוח חשבון משתמש.
		2. בטופס ההרשמה ובטופס ההגשה המקוון ניתן לשנות את סדר החוקרים.
		3. ניתן להוריד את ההנחיות להגשת בקשה בכל מסלול גם דרך טופס ההגשה המקוון.
	1. הגשה מלאה
		1. **לא יתקבלו בקשות שלא יוגשו באמצעות המערכת המקוונת, או שלא בוצעה עבורם הרשמה במועד.**
		2. השנה, כפיילוט, הוחלט שלא ישלחו עותקים קשיחים של הבקשות בכל המסלולים.
		3. החל ממחזור זה ניתן יהיה להעלות קבצים בפורמט PDF בלבד!
		4. ניתן לראות את כל הקבצים שהחוקר העלה במהלך הגשת הבקשה בעולם רשויות המחקר, במודול רשימת הבקשות, בלחיצה על כפתור "פעולות - הצג צרופות":
		5. **לא יאושרו דחיות בהגשה ו/או ביצוע תיקונים לאחר מועד האחרון להגשה.**
		6. **הבהרה חשובה!** **בקשות שלא תוגשנה על פי ההנחיות יידחו לפני העברתן לשיפוט מדעי. הקרן עלולה לפסול בקשות מסיבות טכניות המשפיעות על תהליך השיפוט (כגון: בקשות לא קריאות, חריגה מהיקפים). לפיכך:**

יש להקפיד על היקף תכנית המחקר – בהנחיות מופיע המבנה **המומלץ** ע"י הקרן (החלוקה שבין הטקסט והתרשימים). עם זאת, יש להקפיד **על מספר העמודים הכולל של הטקסט והתרשימים בקובץ המוגש! כל חריגה ממספר העמודים הכולל תביא לדחיית הבקשה מסיבות טכניות. בנוסף, יש להקפיד על מספר עמודי הביבליוגרפיה המופיע בתכנית הספציפית.**

* + - 1. יש הקפיד על גודל וסגנון גופן, שוליים, וכו' כמפורט בהנחיות ובקובץ [זה](https://www.isf.org.il/Files/UserGuide_Heb_1779_1.pdf).
			2. אין לכלול טקסטים/מילים בעברית (למעט ההחרגות המופיעות בהנחיות).
			3. על הצרופות/מכתבי שיתוף הפעולה להיות קריאים.
			4. יש לוודא כי קיימת רשימה ביבליוגרפית בקובץ תכנית המחקר.
		1. **פיילוט – במחזור זה יופעל מנגנון אוטומטי לבדיקת הקבצים (גודל וסוג פונט, רווחים, שוליים, מילים בעברית וכו'). המערכת תתריע לחוקרים על חריגות מנהלי הקרן (המערכת לא תחסום את ההגשה במקרה של חריגות). חיווי בנוגע לחריגה מהנהלים תופיע גם לרשויות המחקר, יחד עם אינדיקציה לגבי היקף החריגה באחוזים.
		מכיוון שזהו מנגנון חדש, יש לבדוק בעיון את הבקשה כולה, גם אם לא התקבלה כל הודעה על חריגה!**
		2. יש לקרוא בעיון את כל ההנחיות; נשמח לעמוד לרשותכם בכל בירור הקשור בכך - israkeren@isf.org.il.
1. **שינויים עיקריים ו/או הבהרות**
	1. **מענק מחקר אישי**
		1. מדעי הנתונים – כפי שפורסם, החל ממחזור זה תפעיל הקרן מסלול חדש במסגרת ההגשות למענק מחקר אישי (הנחיות ועיקרי התכנית מפורטים בהנחיות ונשלחו אליכם בעבר). מובהר בזאת, כי אם נבחרה הגשה במסלול זה, חוסר התאמה למסלול תביא לדחיית הבקשה והיא לא תדון במסגרת מענקי המחקר האישיים הרגילים.
		2. הנגשת תשתיות – כפי שפורסם, ניתן יהיה לכלול בהגשה למענק מחקר אישי בקשה לתוספת תקציב עבור הנגשת תשתיות, כמפורט בהנחיות.
		3. שם מנחה הדוקטורט – לאור חיוניות המידע לתהליך השיפוט, ומכיוון שחוקרים רבים לא כללו זאת במחזור הקודם, הוחלט לחייב הזנת המידע (גם אם המנחה כבר אינו פעיל מדעית). חוקרים שהינם בעלי תואר MD יציינו זאת בטופס, במקרה כזה המערכת לא תחייב לכלול פרט זה.
		4. תוספת בגין שת"פ בינלאומי – ברצוננו להדגיש כי הכוונה לשיתוף פעולה עם חוקר אחד בלבד, ששמו ופרטיו ייכללו בבקשה לתוספת זו ולא לשת"פ בינלאומי כללי (או עם מספר חוקרים). לא יתאפשר שינוי משתף הפעולה במהלך המענק.
	2. **מוקדי מחקר – התכנית לא תפתח להגשות**
	3. **סדנאות מחקר**להזכירכם:
		1. יאושרו רק סדנאות שנושאן קשור במישרין לנושא מענק המחקר בגינו מוגשת הבקשה.
		2. לא יאושרו בקשות לכנסים/סדנאות סדרתיים.
		3. מספר המרצים המינימלי הנדרש עודכן ל-15 (במקום 25 כפי שנדרש עד כה)
	4. **ציוד סגל חדש**
		1. החל ממחזור זה תבדק זכאות החוקר להגשת הבקשה לציוד סגל חדש החל מחודש יולי 2018 (ולא מחודש אוקטובר כפי שהיה נהוג).
	5. **ביכורה – התכנית לא תפתח להגשות**
	6. **ציוד אמצע הדרך – החל ממחזור זה תתאפשר ההגשה רק לחוקר שהגיש בקשה למענק מחקר אישי כחוקר יחיד במחזור ההגשות הנוכחי** (יתר כללי ההגשה ללא שינוי).
2. **טעויות נפוצות במחזורים הקודמים**הערות אלו חזרו ועלו במחזורים הקודמים ואנו מבקשים כי בבדיקת הבקשות תקפידו עליהם השנה:
* יש לפתוח את קובץ הPDF הסופי ולוודא שהוא נפתח כשורה.
* יש להקפיד כי החוקרים ממלאים נושא בעברית ובאנגלית בשפות המתאימות במקומות המתאימים.
* מכתב הסבר לבקשה חוזרת יוגש בשפה האנגלית (אלא אם אושרה ההגשה בעברית) ולא יופיעו בו שמות חוקרים אליהם מבקש החוקר שלא לשלוח בקשתו. אורך המכתב לא יעלה על 5 עמודים. אנו ממליצים שלא לכלול משפטים המנוסחים בחריפות.
* יש לפרט ככל האפשר את תתי סעיפי התקציב,לנמקם ולשייכם לסעיף הראשי המתאים.
* קובץ הביבליוגרפיה עם סימון ה-\* המועלה כצרופה בנספחים חייב להיות זהה לרשימה הביבליוגרפית הכלולה בתכנית המחקר (כולל שמות כל המחברים וכותרות המאמרים במלואם. ניתן לציין אות תחילית בלבד בשם הפרטי של המחבר). אין לסמן ב-\* מאמרים של המגישים עצמם.
* מכתבי שיתוף פעולה, **יועלו באנגלית בלבד**. חשוב לוודא כי הם הועלו במערכת במקום המיועד לכך.
* אנו חוזרים ומדגישים את אחריותם של החוקרים ושל רשויות המחקר לבדיקת העותקים הקשיחים ואיכות ההדפסה לפני הגשת הבקשות **על מנת שלא נאלץ לדחות בקשות מסיבות אדמיניסטרטיביות**.
* יש לבדוק כי הקבצים שהועלו תואמים את הקבצים המבוקשים.
* להזכירכם, חוקר שאינו מעוניין שבקשתו תשלח לסוקרים מסויימים יוכל לציין עד **שני שמות** (כולל סוקר חוזר, אז יציין את מספרו). על החוקרים להקפיד למלא שמות אלו בסעיף המיועד לכך בבקשה ולא בשום מסמך נלווה. יש לציין כי מידע זה מועבר גם לחברי הוועדה השותפים בתהליך השיפוט, ולהם בלבד.

אנו מודים לכם על שיתוף הפעולה ההדוק ומאחלים לכולנו שנה טובה, פוריה ומוצלחת.

צוות הקרן